|  |
| --- |
| Borgmesterens Afdeling  Økonomi og Digitalisering  Aarhus Kommune |
| **Budget og Planlægning**  Rådhuset, Rådhuspladsen 2  8000 Aarhus C |

# 10-dages forespørgsel fra SF om administrative besparelser

Der er fra SF spurgt til tre elementer ang. udmøntningen af administrative besparelser for 2024 og 2025:

* Hvordan er de administrative besparelser fordelt mellem enheder, der primært varetager administrative opgaver (ofte centrale enheder), og enheder, der primært varetager opgaver, som er direkte rettet mod den borgernære drift (ofte decentrale enheder), opgjort i kroner og procent?
* Hvor stor en andel udgør de administrative besparelser af budgetterne henholdsvis for enheder som henholdsvis primært varetager administrative opgaver (centralt) og borgernære opgaver (decentralt)?
* Hvordan forventes fordelingen af administrative besparelser at være i de kommende år?

# Svar

Der er til besvarelse af SFs forespørgsel indhentet bidrag fra magistratsafdelingerne. Besvarelserne fra de enkelte afdelinger fremgår som særskilte bilag nedenfor.

Det bemærkes, at de aftalte administrative besparelser fordeles på magistratsafdelingerne, og at afdelingerne med rådmandens involvering har mulighed for at fordele besparelserne indenfor eget område. Derfor er det vanskeligt at opgøre, hvordan besparelserne er fordelt på henholdsvis centrale og decentrale område.

Jf. afdelingernes besvarelser er det svært at foretage en ens afgrænsning på tværs, ift. hvad der defineres som hhv. centrale og decentrale områder, fordi magistratsafdelingerne har forskellige organiseringer og opbygninger. Det vurderes således, at de administrative besparelser fordelt på centrale/decentrale enheder i magistratsafdelingerne ikke vil danne et grundlag for en retvisende sammenligning på tværs.

Det bemærkes, at de administrative besparelser blev aftalt ifm. budgetaftalen 2024 som led i økonomiaftalen ml. Regeringen og KL. For at håndtere disse besparelser blev der desuden igangsat et arbejde med at fjerne, reducere og effektivisere administrative opgaver i flere temaer.

Det forudsættes således, at der fortsat arbejdes ambitiøst med at realisere de administrative besparelser som led i det flerårige samarbejdsprogram mellem KL og regeringen, som har til formål at nedbringe unødvendig administration og bureaukrati mhp. at understøtte kommunernes arbejde med at udvikle velfærdsområderne inden for de økonomiske rammer og styrke det lokalpolitiske råderum.

Derfor vil der ifm. Magistratens budgetforslag indgå oplæg til indfasning af næste trin i de administrative besparelser (ca. 17,4 mio. kr.) frem mod den fulde indfasning i 2030 på 150 mio. kr. i administrative besparelser.

De administrative besparelser på 17,4 mio. kr. fordeles via den administrative nøgle, og fremgår af tabel 1.

Tabel 1: Fordeling af administrative besparelser

|  |  |  |  |  |  |  |
| --- | --- | --- | --- | --- | --- | --- |
| 1.000 kr. (PL2025) | **Andel i %** | **2026** | **2027** | | **2028** | **2029** |
|  |  | | |  | | |
| Børn og Unge | 27,9% | 4.855 | 4.855 | | 4.855 | 4.855 |
| Sociale Forhold og Beskæftigelse | 28,4% | 4.942 | 4.942 | | 4.942 | 4.942 |
| Sundhed og Omsorg | 13,5% | 2.349 | 2.349 | | 2.349 | 2.349 |
| Kultur og Borgerservice | 6,8% | 1.183 | 1.183 | | 1.183 | 1.183 |
| Teknik og Miljø | 8,1% | 1.409 | 1.409 | | 1.409 | 1.409 |
| Borgmesterens Afdeling | 15,3% | 2.662 | 2.662 | | 2.662 | 2.662 |
| **I alt** | **100 %** | **17.400** | **17.400** | | **17.400** | **17.400** |

Anders Winnerskjold

Borgmester

/

Martin Østergaard Christensen

Stadsdirektør

Bilag 1: Børn og Unge

Bilag 2: Sociale Forhold og Beskæftigelse

Bilag 3: Sundhed og Omsorg

Bilag 4: Kultur og Borgerservice

Bilag 5: Teknik og Miljø

Bilag 6: Borgmesterens Afdeling

# Bilag 1. Børn og Unge

Børn og Unges borgernære drift varetages af dagtilbud, skoler og UngiAarhus. Faglige og administrative støttefunktioner varetages af Fællesfunktionerne. Det er også tilfældet for den administrative understøttelse af dagtilbud, skoler og UngiAarhus, som er samlet i Administrative Fællesskaber. Dog er der også borgernær drift i Fællesfunktionerne i form at sundhedspleje, tandpleje og PPR-betjening. Endvidere ligger der i de enkelte kontorer i fællesfunktionerne en række udgifter, som vedrører den borgernære drift, eller den borgernære drift i skoler, dag- og fritidstilbud. Det drejer sig eksempelvis om udgifter til befordring, samarbejdsaftaler med eksterne parter, hvis tilbud skoler, dag- og fritidstilbud herefter kan benytte, og udgifter vedrørende f.eks. uddannelse til meritpædagog.

I Børn og Unge er de administrative besparelser med få undtagelser, se nedenfor i forhold til 2024, udmøntet på de administrative opgaver i Fællesfunktionerne. Det vil sige, at der ikke er udmøntet administrative besparelser i dagtilbud, skoler, UngiAarhus, sundhedsplejen, tandplejen og PPR-betjening.

**2024**

De administrative besparelser fra budget 2024 i Børn og Unge udgør 14,0 mio. kr. Heraf er det i fordelingen på tværs af kommunen antaget, at 5,1 mio. kr. i 2024 stigende til 7,9 mio. kr. i 2027 kan findes via de tværmagistratslige temaer. Børn og Unge følger denne antagelse. Der er temaer, som berører alle dele af Børn og Unge, fx besparelser på MED-udvalg og indkøb af møbler. Den samlede besparelse på temaer, som vedrører hele Børn og Unge er 2,5 mio. kr. i 2024 stigende til 3,8 mio. kr. i 2027. Heraf er 2,3 mio. kr. i 2024 stigende til 3,4 mio. kr. i 2027 udmøntet i dagtilbud, skoler og UngiAarhus.

De administrative besparelser i Børn og Unge er således udmøntet med 11,7 mio. kr. til centrale enheder svarende til 84 procent og 2,3 mio. kr. til dagtilbud, skoler og UngiAarhus svarende til 16 procent.

De administrative besparelser udgør 3,9 procent af de centrale funktioners budgetter og 0,05 procent af de decentrale enheders budgetter. Dette ud fra en forståelse, der definerer de centrale funktioner, som driften af kontorerne i fællesfunktionerne.

**2025**

De administrative besparelser fra budget 2025 i Børn og Unge udgør 4,9 mio. kr. Hele beløbet er udmøntet på centrale administrative enheder.

De administrative besparelser fra budget 2025 udgør 1,6 procent af de centrale funktioners budgetter.

**Fremtidig udmøntning af administrative besparelser**

Børn og Unge har igangsat et arbejde med at finde administrative besparelser på en ny måde, hvor det er et fælles anliggende for Børn og Unge. De administrative besparelser til budget 2026 forventes udmøntet på centrale enheder, mens det ikke er besluttet endnu, hvordan de administrative besparelser udmøntes i de efterfølgende år.

Tabel 1: Udmøntning af administrative besparelser – Børn og Unge

|  |  |  |
| --- | --- | --- |
| 1.000 kr. (PL2025) | **2024** | **2025** |
|  |  |  |
| Samlede udgifter til administration i magistratsafdeling | 286.741 | 297.822 |
| Administrative besparelser | 14.000 | 4.900 |
| Samlede udgifter decentralt | 4.920.288 | 5.158.193 |
| *- heraf administrative besparelser decentralt* | *2.300* | *0* |
| Samlede udgifter centralt | 286.741 | 297.822 |
| *- heraf administrative besparelser centralt* | *11.700* | *4.900* |

# Bilag 2. Sociale Forhold og Beskæftigelse

I nedenstående tabel fremgår MSB’s udmøntning af administrative besparelser i budget 2024 og 2025 fordelt mellem centrale og decentrale enheder.

Besparelserne er her sat i relation til MSB’s samlede decentrale og centrale udgifter på administrative kontogrupper, jf. den officielle kontoplansdefinition fra Indenrigsministeriet. Særligt for Sociale Forhold og Beskæftigelse er, at størstedelen af de administrative udgifter er decentrale og udgøres af administration og kontrol af ydelsesudbetalinger, jobcenteradministration og administration og styring af blandt andet de tre myndighedsområder på socialområdet.

Besparelserne er udmøntet ved lokale prioriteringer, som blev samlet til et katalog, der blev rådmandstiltrådt. Besparelserne på de decentrale områder er håndteret på en måde, så de ikke berører direkte borgerrelaterede opgaver, jf. rådmandsbeslutning. De centrale konti udgør ca. 30% af de samlede administrative udgifter. Der er en række poster, der er vanskelige at påvirke, herunder fastsatte priser på IT-systemer, udgifter til barsel for hele MSB mv.

De centrale besparelser er udmøntet på stabe og centrale puljer bl.a. jf. direktørgruppeinitiativer omkring effektivisering på it-licenser, og begrænsning af dokumentation, tilsyn og rapportering. Herudover begrænsning af puljer til udvikling og analyser.

Jf. tabel 1 ses det, at der i B24 er sparet forholdsmæssigt lige store andele mellem centrale og decentrale funktioner. Vægtningen i B2025 er forskudt mod væsentlig flere centrale besparelser, så sparekravet i 2025 på det centrale område relativt set er ca. dobbelt så stort som decentralt. Håndteringen fremover ventes at følge mønstret fra udmøntningerne de første 2 år.

|  |  |  |
| --- | --- | --- |
| Tabel 1: Udmøntning af administrative besparelser – Sociale Forhold og Beskæftigelse | |  |
| 1.000 kr. (2025 pl) | **2024** | **2025** |
|  |  |  |
| Samlede udgifter til administration (konto 6) i MSB | 970.034 | - |
| Administrative besparelser | -14.197 | -20.685 |
| Samlede udgifter decentralt | 675.431 | - |
| *- heraf administrative besparelser decentralt* | *-9.828* | *-10.641* |
| Samlede udgifter centralt | 294.603 | - |
| *- heraf administrative besparelser centralt* | *-4.369* | *-10.044* |

Anm: De administrative udgifter er afgrænset til den officielle kontoplansdefinition fra Indenrigsministeriet. Der er ikke anført et tal for 2025, da dette tal først kan opgøres i forbindelse med regnskabet for 2025.

# Bilag 3. Sundhed og Omsorg

SF har spurgt om udmøntning af administrative besparelser vedr. 2024 og 2025.

Tabel 1: Udmøntning af administrative besparelser i budgetter– Sundhed og Omsorg

|  |  |  |
| --- | --- | --- |
| 1.000 kr. (PL2025) | **2024** | **2025** |
|  |  |  |
| Samlede budgetter til administration i magistratsafdeling | 287.571 | 288.795 |
| Administrative besparelser | -10.471 | -5.750 |
| Samlede budgetter decentralt | 2.779.574 | 2.954.504 |
| *- heraf administrative besparelser decentralt* | *-61* | *0* |
| Samlede budgetter centralt | 401.235 | 414.545 |
| *- heraf administrative besparelser centralt* | *-10.410* | *-5.750* |

”Administration” defineres som lønbudgetter på:

* Det administrative kontoafsnit (”hovedkonto 6”)
* Administrative enheder på kontoafsnittet vedr. drift (”hovedkonto 5”). Det er ledelse, administration og stabe i de tre driftsforvaltninger (Ældre og Omsorg, Pleje og Rehabilitering og Sundhed og Forebyggelse)

Besparelserne vedr. 2024 omfatter både helårseffekt af besparelser fra 2023 og besparelser vedr. 2024.

Det er hensigten, at de decentrale enheder i størst muligt omfang friholdes for de kommende administrative besparelser – på samme måde som ved de administrative besparelser i 2023 og 2024.

Håndteringen af de fremtidige administrative besparelser er udfordret. For det første er det vurderingen i Sundhed og Omsorg, at der anvendes flere administrative ressourcer på det nye vagtplans- og lønsystem, end der skulle på det tidligere system. Det ser ikke umiddelbart ud til, at ressourcetrækket bliver mindre for den næste periode. For det andet er Sundhed og Omsorg i færd med at implementere ældrereformen og sundhedsreformen. Her ligger der også et væsentligt administrativt ressourceforbrug i et implementeringsforløb, der forventes at foregå i de næste år.

# Bilag 4. Kultur og Borgerservice

I Kultur og Borgerservice er de centrale enheder små og en del af administrationen ligger i Fagforvaltningerne, hvor de administrative besparelser fordeles efter en intern nøgle, der tager hensyn til en række faktorer. Fordelingsnøglen beregnes ud fra en lige vægtning af bruttoudgifter, ramme, personaletal registreret på konto 6, administrative udgifter registreret på konto 6 og et grundbidrag pr. forvaltning.

Fordelingsnøglen skal afbalancere, at en væsentlig del af besparelserne udmøntes på konto 6 udgifter, men at der også er administrative opgaver som vokser med antallet af medarbejdere og budget, som bl.a. bliver uddelt som tilskud.

Medarbejdere i Borgerbetjeningen tæller ikke som administrative medarbejdere i nøglen, selv om de er registreret på konto 6. Det er i overensstemmelse med princippet i den tværkommunale nøgle for fordeling af administrative besparelser.

Det forventes at fordelingsnøglen også anvendes til kommende administrative besparelser. Nøglen opdateres løbende med regnskabstal.

Central administration er defineret som Rådmandssekretariat og Center for Økonomi og Personale, der tilsammen tildeles 11% af besparelsen. Enhederne udgør godt 5 pct. af den samlede økonomi.

Tabel 1: Udmøntning af administrative besparelser i budgetter– Kultur og Borgerservice

|  |  |  |
| --- | --- | --- |
|  | 2024pl | 2025pl |
| 1.000 kr. | **2024** | **2025** |
|  |  |  |
| Samlet ramme | 672.211 | 688.093 |
| Administrative besparelser | 3.140 | 4.435 |
| Samlede udgifter decentralt | 637.554 | 652.339 |
| *- heraf administrative besparelser decentralt* | *2.788* | *3.938* |
| Samlede udgifter centralt | 34.657 | 35.754 |
| *- heraf administrative besparelser centralt* | *352* | *497* |

Bemærk at MKB ikke kan opgøre den samlede udgift til administration.

Tal er indsat i PL 2024 og 2025. MKB mener det er mest hensigtsmæssigt at oplyse tal i årets priser for at man kan genfinde beløbene i økonomisystemet. Den administrative besparelse er oplyst akkumuleret, så det nye trin i 2025 er lagt oven i besparelsen fra 2024.

# Bilag 5. Teknik og Miljø

De administrative besparelser i 2024 og 2025 er udmøntet som en del af de samlet besparelser der blev vedtaget i forbindelse med budget 2024. Med andre ord, så fandt MTM allerede besparelsen for 2025 med besparelserne i 2024, dog var der forskellige indfasning af nogle af besparelserne, hvilket giver udsvingene i procenterne jf. nedenfor.

Af de samlede administrative besparelser som blev givet til MTM i budgetforliget i 2024-2025, blev det besluttet, at Ejendomme blev friholdt.

(sektor 2.51). Kollektiv Trafik (sektor 2.13) blev generelt friholdt for besparelser i budgetforliget.

De administrative besparelser indgår derfor som en del af det sparekatalog, som blev besluttet i relation til budgetforlig 2024. Besparelserne er tilnærmelsesvis fordelt relativt efter områdernes nettoudgiftsbudget.

Tabel 1: Udmøntning af administrative besparelser – Teknik og Miljø

|  |  |  |
| --- | --- | --- |
| 1.000 kr. (PL2025) | **2024\*** | **2025\*\*** |
|  |  |  |
| Samlede udgifter til administration i magistratsafdeling\*\*\* | 74.242 | 83.534 |
| Administrative besparelser | 4.591 | 6.001 |
| Samlede udgifter decentralt | 374.707 | 384.776 |
| *- heraf administrative besparelser decentralt* | *4.479* | *4.620* |
| Samlede udgifter centralt | 74.242 | 83.534 |
| *- heraf administrative besparelser centralt* | *111* | *1.380* |

*\*For 2024 er der medtaget regnskabstal (forbrug).*

*\*\* For 2025 er der medtaget budgettal.*

*\*\*\*De samlede udgifter til administration er kun opgjort for Fælles Stabe og Direktionen, da det ikke kan opgøres hvilke administrative udgifter de decentrale enheder måtte have. Kollektiv Trafik, Aarhus Ejendomme og Østjyllands Brandvæsen er dog holdt uden for opgørelsen, da de ikke indgår i besparelserne*.

Decentrale enheder i MTM forstås som de faglige områder og de centrale enheder forstås som stabsenhederne inkl. Direktionen. I 2024 udgjorde de administrative besparelser 1,1% af de decentrale enheders budget, imens det udgjorde 0,12% af de centrale enheders budget. I 2025 udgør de administrative besparelser 1,2% af de decentrale enheders budget, imens det udgjorde 1,7% af de centrale enheders budget.

# Bilag 6. Borgmesterens Afdeling

I 2024 blev der i alt sparet 8 mio. kr. på den centrale administration stigende til 10,7 mio. kr. i 2025, som det også fremgår af tabel 1.

Borgmesterens afdeling varetager kun tværgående centrale administrative opgaver for Aarhus Kommune og afdelingen selv, og besparelserne kan derfor kun indhentes herunder.

Hvoraf cirka en 1/3 del er blevet indhentet på løn og administration og de resterende på de tværgående AAK-konti, som dækker overforskellige tværgående projekter og fonde, der løses for hele Aarhus Kommune.

Budget 2025 er steget med 28 mio. kr. fordi der er flyttet 21 mio. kr. i budget fra magistratsområderne til Fælles IT og digitalisering, i stedet for at blive afregnet årligt. Derudover er erhvervsområdets budget steget med 7 mio. kr. pga. tidsforskydninger i erhvervsprojekterne.

Tabel 1: Udmøntning af administrative besparelser – Borgmesterens afdeling

|  |  |  |
| --- | --- | --- |
| 1.000 kr. (PL2025) | **Regnskab**  **2024** | **Budget**  **2025** |
|  |  |  |
| Samlede udgifter til administration i magistratsafdeling | 152.265 | 187.140 |
| Administrative besparelser | 8.000 | 10.700 |
| Samlede udgifter decentralt | 0 | 0 |
| *- heraf administrative besparelser decentralt* | *0* | *0* |
| Samlede udgifter centralt | 475.154 | 482.425 |
| *- heraf administrative besparelser centralt* | *8.000* | *10.700* |